Na temelju članka 25. Odluke o socijalnoj skrbi Grada Makarske („Glasnik Grada Makarske“, broj 27/22 i 4/23) i članka 1. Odluke o isplati poklona, božićnice građanima s područja grada Makarske, Upravni odjel za javne potrebe i društvene djelatnosti Grada Makarske objavljuje:

JAVNI POZIV
za isplatu poklona, božićnice građanima s područja grada Makarske

Ovim Javnim pozivom pozivaju se građani sa prebivalištem u gradu Makarskoj i to:

**1)** **UMIROVLJENICI** čiji ukupni mjesečni iznos svih mirovina (tuzemne i inozemne) ne

 prelazi 465,00 eura/3.503,54 kuna da podnesu zahtjev za priznavanje prava na božićnicu 2023. godine.

Potrebna dokumentacija koja se uz zahtjev dostavlja:

* Kopija osobne iskaznice (obostrano),
* Odrezak od mirovine ili potvrdu banke ili HZMO-a o isplati mirovine za **prethodni mjesec** ( ukoliko umirovljenik ima i inozemnu mirovinu treba priložiti dokaz o visini inozemne mirovine, a ukupan zbroj mirovina ne smije prelaziti cenzus od 465,00 eura/3.503,54 kuna)
* Odrezak o iznosu inozemne mirovine (za inozemne umirovljenike),
* Kopiju dokumenta na kojem je vidljiv IBAN i OIB umirovljenika.

**2)** **HRVATSKI BRANITELJI** iz Domovinskog rata stariji od 50 godina koji su korisnici

 prava na naknadu za nezaposlene po posebnom propisu pri upravnom odjelu Splitsko –

 dalmatinske županije da podnesu zahtjev za priznavanje prava na božićnicu 2023. godine.

 Potrebna dokumentacija koja se uz zahtjev dostavlja:

* Kopija osobne iskaznice (obostrano),
* Kopiju dokumenta na kojem je vidljiv IBAN i OIB,
* Kopiju dokaza o statusu hrvatskog branitelja starijeg od 50 godina i priznatom pravu na naknadu za nezaposlene po posebnom propisu pri upravnom odjelu Splitsko- dalmatinske županije.

**3) OSOBE STARIJE od 50 godina** koje su prijavljene u evidenciji nezaposlenih osoba

 Hrvatskog zavoda za zapošljavanje, Područna služba Makarska, neprekidno više od 12

 mjeseci da podnesu zahtjev za priznavanje prava na božićnicu 2023. godine.

 Potrebna dokumentacija koja se uz zahtjev dostavlja:

* Kopija osobne iskaznice (obostrano),
* Uvjerenje u evidenciji nezaposlenih,
* Kopiju dokumenta na kojem je vidljiv IBAN i OIB.

**4)** **KORISNICI PRAVA NA NACIONALNU NAKNADU** za starije osobe pri Hrvatskom

 zavodu za mirovinsko osiguranje da podnesu zahtjev za priznavanje prava na božićnicu

 2023. godine.

Potrebna dokumentacija koja se uz zahtjev dostavlja:

* Kopija osobne iskaznice (obostrano),
* Kopiju rješenja o priznatoj nacionalnoj naknadi za starije osobe,
* Kopiju dokumenta na kojem je vidljiv IBAN i OIB.

**5)** **OSOBE KOJE OSTVARUJU PRAVO** na status roditelja njegovatelja ili njegovatelja za

 njegu djeteta s teškoćama u razvoju ili osobe s invaliditetom po posebnom zakonu da

 podnesu zahtjev za priznavanje prava na božićnicu 2023. godine.

Potrebna dokumentacija koja se uz zahtjev dostavlja:

* Kopija osobne iskaznice (obostrano),
* Kopiju rješenja o priznatom pravu na status roditelja njegovatelja ili njegovatelja za njegu djeteta s teškoćama u razvoju ili osobe s invaliditetom po posebnom zakonu,
* Kopiju dokumenta na kojem je vidljiv IBAN i OIB.

Zahtjevi se podnose od 7. studenoga 2023. godine (utorak) do 1. prosinca 2023. godine (petak) Upravnom odjelu za javne potrebe i društvene djelatnosti na zahtjevu koji je moguće preuzeti na portirnici Gradske uprave i s web stanice Grada Makarske (<https://makarska.hr/>).

Zahtjevi za priznavanje prava na božićnicu 2023. godine, bez sve priložene dokumentacije (dokaza) i primljeni izvan roka utvrđenim javnim pozivom neće biti razmatrani, i biti će odbijeni.

Ovaj Javni poziv sa obrascem zahtjeva biti će objavljen na web stranici Grada Makarske (<https://makarska.hr/>) i oglasnoj ploči Grada Makarske.

Zamjenik pročelnika
Krešimir Glibota, dipl. iur.

KLASA: 500-01/23-01/6
UR.BROJ: 2181-6-06-02-23-2
Makarska, 7. studenoga 2023.